CELEX: C2004/094/19
Language: da
Date: 2004-04-17 00:00:00
Title: Domstolens kendelse (Tredje Afdeling) af 29. januar 2004 i sag C-253/01, S.A. Krüger mod Directie van de rechtspersoonlijkheid bezittende Dienst Wegverkeer (anmodning om præjudiciel afgørelse indgivet af Arrondissementsrechtbank te Rotterdam )

17.4.2004   
            
            
               DA
            
            
               Den Europæiske Unions Tidende
            
            
               C 94/10
            
         
      DOMSTOLENS KENDELSE
   
   (Tredje Afdeling)
   af 29. januar 2004
   i sag C-253/01, S.A. Krüger mod Directie van de rechtspersoonlijkheid bezittende Dienst Wegverkeer (anmodning om præjudiciel afgørelse indgivet af Arrondissementsrechtbank te Rotterdam ) (1)
   
   (»Procesreglementets artikel 104, stk. 3 - fri bevægelighed for personer - direktiv 91/439/EØF - kørekort - gensidig anerkendelse - obligatorisk ombytning«)
   (2004/C 94/19)
   Processprog: nederlandsk
   I sag C-253/01, angående en anmodning, som Arrondissementsrechtbank te Rotterdam (Nederlandene) i medfør af artikel 234 EF har indgivet til Domstolen for i den for nævnte ret verserende sag, S.A. Krüger mod Directie van de rechtspersoonlijkheid bezittende Dienst Wegverkeer, at opnå en præjudiciel afgørelse vedrørende fortolkningen dels af artikel 1, stk. 1 og 2, i Rådets direktiv 91/439/EØF af 29. juli 1991 om kørekort (EFT L 237, s. 1), som ændret ved Rådets direktiv 96/47/EF af 23. juli 1996 (EFT L 235, s. 1), dels af visse bestemmelser i EF-traktaten om den frie bevægelighed for personer, har Domstolen (Tredje Afdeling), sammensat af afdelingsformanden, A. Rosas, og dommerne R. Schintgen (refererende dommer) og N. Colneric; generaladvokat: P. Léger; justitssekretær: R. Grass, den 29. januar 2004 afsagt kendelse, hvis konklusion lyder således:
   Artikel 1, stk. 1 og 2, i Rådets direktiv 91/439/EØF af 29. juli 1991 om kørekort, som ændret ved Rådets direktiv 96/47/EF af 23. juli 1996, skal fortolkes således, at de er til hinder for en medlemsstats retsforskrifter, der under visse omstændigheder pålægger indehavere af et kørekort udstedt af en anden medlemsstat, som har bosat sig på dens område, en pligt til at ombytte dette kørekort med et nationalt kørekort, med den begrundelse, at et kørekort, der er udstedt af en anden medlemsstat, og som ikke overholder de gyldighedsbestemmelser, der gælder i værtsmedlemsstaten, ikke kan indføres i sidstnævnte stats kørekortregister.
   Det påhviler en indehaver af et kørekort udstedt af en medlemsstat, som erhverver sædvanlig bopæl på en anden medlemsstats område, hvor der er gjort brug af muligheden i artikel 1, stk. 3, i direktiv 91/439, at godtgøre, at han opfylder de betingelser, der er fastsat i værtsmedlemsstatens bestemmelser om fornyelse af kørekort. Når dette er godtgjort, påhviler det dog værtsmedlemsstatens myndigheder at drage konsekvenserne heraf og tillade den pågældende at føre et køretøj på grundlag af sit oprindelige kørekort.
   
      (1)  EFT C 289 af 13.10.2001.